<classify> MWANDISHI WETU DAR ES SALAAM RAIS Dk. John Magufuli amemteua Kamishna Diwani Athumani kuwaMkurugenzi wa Idara ya Usalama wa Taifa TISS nafasi iliyokuwa ikishikiliwa naDk. Modestus Kipilimba. Siri ya kuwa Diwani alikuwa mtumishi wa TISS kwamara ya kwanza ilifichuliwa na Rais Dk. John Magufuli Machi, 28 mwaka huuwakati akimwapisha Valentino Mlowola kuwa balozi mpya wa Tanzania nchini Cubakazi iliyoambatana na kupokea taarifa ya utendaji kazi ya Taasisi ya Kuzuia naKupambana na Rushwa Takukuru. Akizungumza baada ya kumwapishaBalozi Mlowola, Rais Magufuli alisema; nilikuweka wewe kamishna wapolisi kuwa Mkurugenzi wa Takukuru kwa sababu unaweza kumshika mtu wakatiwowote, ukishindwa kutumia sheria za Takukuru tumia za polisi. Huyu pia Diwani ni mtumishi wa TISS, kwahiyo hata kama mtumishi waTISS amefanya kosa la rushwa unamshika. Kwa mujibu wa taarifa iliyotolewa jana na Mkurugenzi wa Mawasiliano yaRais Ikulu, Gerson Msigwa, uteuzi wa mkurugenzi huyo mpya umeanza rasmi jana. Taarifa hiyo pia ilieleza kuwa Dk. Kipilimba atapangiwa kazi nyingine. Akizungumza jana Ikulu Dar es Salaam baada ya kumwapisha Kamishna Diwani,Rais Magufuli alimtaka kuchapa kazi kwa juhudi na maarifa na kuweka mbelemasilahi ya taifa. Kabla ya uteuzi huo, Kamishna Diwani alikuwa Mkurugenzi Mkuu wa Takukuru. Mei mwaka 2015, Rais mstaafu Jakaya Kikwete alimteua Kamishna Diwanikuwa Mkurugenzi wa Upelelezi wa Makosa ya Jinai DCI. Alishika nafasi hiyo hadi Oktoba 29 mwaka 2016, Rais Magufuli alipotenguauteuzi wake na kusema kuwa atapangiwa kazi nyingine. Novemba 2016, ikiwa ni siku 24 tangu amtengue kwenye nafasi ya DCI, RaisMagufuli alimteua Diwani kuwa Katibu Tawala RAS wa Mkoa wa Kagera. Kabla ya hapo, mwaka 2012 aliteuliwa kuwa Kamanda wa Polisi Mkoa RPCwa Mbeya. Pia kabla hajawa RPC, aliwahi kushika nafasi nyingine za kiutendaji nakiutawala kama mlinzi wa IGP mstaafu Omari Mahita. Pia alipata kuwa Kaimu Mkuu wa Upelelezi Mkoa wa Mbeya na Kamanda waPolisi Mkoa wa Shinyanga. Kwa upande wa Dk. Kipilimba, aliteuliwa kushika nafasi hiyo yaMkurugenzi wa Idara ya Usalama Taifa Agosti 25 mwaka 2016, nafasi ambayo wakatihuo iliachwa wazi na Rashid Othuman ambaye alistaafu kwa mujibu wa sheria. Kabla ya uteuzi huo, Dk. Kipilimba alikuwa Kaimu Mkurugenzi Mkuu waMamlaka ya Vitambulisho vya Taifa NIDA, nafasi iliyokuwa wazi baada yaaliyekuwa mkurugenzi wake, Dickson Maimu kusimamishwa kazi kupisha uchunguzi. Vilevile aliwahi kuwa Mkurugenzi wa Menejimenti ya Udhibiti Directorof Risk Management wa Benki Kuu ya Tanzania BoT. Kabla ya kupelekwa NIDA, Kipilimba alikuwa Mkurugenzi wa Daftari naTehama wa Tume ya Taifa ya Uchaguzi NEC. Alijiunga BoT mwaka 1995 akiwakama ofisa katika Idara ya Mambo ya Teknolojia ya Mawasiliano huku mmoja wa mabosiwake akiwa ni aliyewahi kuwa Waziri wa Mambo ya Ndani ya Nchi, CharlesKitwanga. Kwa miaka kadhaa tangu utawala wa Baba wa Taifa, Mwalimu JuliusNyerere, mkurugenzi wa kwanza aliyeongoza idara hiyo nyeti alikuwa marehemuEmilio Mzena. Wengine ni marehemu Dk. Laurence Gama, Mzee Hans Kitine ambayealipoondoka nafasi hiyo ilishikiliwa na Dk. Augustine Mahiga ambaye kwa sasa niWaziri wa Katiba na Sheria. Pia wengine ni pamoja na marehemu Luteni Jenerali Imrani Kombe nabaadaye Apson Mwangonda ambaye wakati wa uongozi wake aliiboresha idara hiyona kuhakikisha muswada wa kuundwa kwa Idara ya Usalama wa Taifa kisheriaunapelekwa bungeni na hatimaye ukasainiwa na Rais wa awamu ya tatu, BenjaminMkapa. Baada ya Mwangonda kustaafu Agosti 21 mwaka 2006 kwa mujibu washeria, nafasi hiyo ikashikiliwa na Rashid Othuman baada ya kuteuliwa na Raiswa awamu ya mne, Kikwete. Othuman yeye alihudumu nafasi hiyo kwa muda wa miaka 10 tangu mwaka2006 na baadaye Agosti 19 mwaka 2016, akastaafu na nafasi yake ikakaimiwaMkurugenzi wa Mambo ya Ndani ya Idara ya Usalama wa Taifa, George Madafa kablaya Dk. Kipilimba kuteuliwa na Rais Magufuli. Othuman anatajwa kuwa ni mtu aliyefahamika kuimarisha ulinzi pamoja nakuwa na maofisa wenye kuzingatia maadili ya kazi.  <topic>: kitaifa 